3.+L'origen+de+les+erupcions

El principi d'una erupció volcànica s'assembla al fenòmen que es produeix quan se sacseja una beguda gasosa abans d'obrir-la. En un moment determinat, el magma emmagatzemat dins de la cambra magmàtica, situada a sota del volcà, arriba a una gran pressió. Tanta, que es veu obligat a fugir cap a la superfície de la Terra. El magma puja a causa de la pressió, s'introdueix a totes les esquerdes, entra per la xemeneia principal i surt a l'aire lliure a través del cràter.


 * Quines circumstàncies provoquen una erupció? **

Les causes que originen una erupció són diverses.

* A vegades les sacsejades d'un terratrèmol provoquen l'augment de pressió interna. * D'altres vegades un tap de lava endurida embussa la xemeneia i reté la lava: la pressió és cada vegada més forta fins que la lava supera la resistència del tap i l'expulsa cap a l'exterior. * El moviment de les plaques terrestres també pot provocar que en un moment determinat la pressió sobre les roques que es troben al voltant de la cambra magmàtica variï.

Dinàmiks: El volcà explosiu